คำนำ
	กองการศึกษา ศาสนาและวัฒนธรรมองค์การบริหารส่วนตำบลบ้านหาด ได้จัดทำคู่มือการปฏิบัติงานส่งเสริมการพัฒนาเด็กและเยาวชนเพื่อจะได้เป็นคู่มือในการปฏิบัติงาน ซึ่งในคู่มือได้กำหนดขั้นตอนตั้งแต่เริ่มต้นจนถึงขั้นตอนสุดท้ายในการปฏิบัติงาน ซึ่งในการจัดทำคู่มือในครั้งนี้เป็นเผยแพร่ประชาสัมพันธ์ให้ผู้ที่เกี่ยวข้องทราบถึงวิธีและหลักเกณฑ์ในการปฏิบัติงาน  ตลอดจนสามารถนำไปปรับใช้ในการปฏิบัติงานได้เป็นอย่างดียิ่ง
	ผู้จัดทำหวังเป็นอย่างยิ่งว่า คู่มือการปฏิบัติงานในครั้งนี้จะเป็นประโยชน์ต่อองค์กรและเป็นประโยชน์ต่อผู้ปฏิบัติงานในด้านนี้อย่างดียิ่ง ถ้าหากมีส่วนหนึ่งส่วนใดผิดพลาดไป ผู้จัดทำต้องขออภัยไว้ ณ โอกาสนี้ 

คู่มือการปฏิบัติงานการส่งเสริมการพัฒนาเด็กและเยาวชน
 	ในการปฏิบัติงานตามมาตรฐานการส่งเสริมการพัฒนาเด็กและเยาวชน มีขั้นตอนการดำเนินงานดังต่อไปนี้
	ขั้นตอนที่  1 จัดตั้งคณะกรรมการพัฒนาเด็กและเยาวชนขององค์กรปกครองส่วนท้องถิ่นอย่างต่อเนื่อง โดยมีผู้แทนจากหน่วยงานทั้งภาครัฐ เอกชน องค์กรประชาชน และผู้นำชุมชน เพื่อให้กิจกรรมการพัฒนาเด็กและเยาวชนมีความหลากหลายสอดคล้องกับความต้องการและครอบคลุมปัญหาทุกด้านเกี่ยวกับเด็กและเยาวชนในพื้นที่ ซึ่งองค์ประกอบของคณะกรรมการพัฒนาเด็กและเยาวชนดังนี้
1. นายกองค์กรปกครองส่วนท้องถิ่น			ประธานกรรมการ
2. ประธานสภาท้องถิ่น					กรรมการ
3. รองนายกองค์กรปกครองส่วนท้องถิ่น			กรรมการ
4. ปลัดองค์กรปกครองส่วนท้องถิ่น			กรรมการ
5.  ผู้แทนผู้นำชุมชนในท้องถิ่น				กรรมการ
6. ผู้บริหารสถานศึกษา					กรรมการ
7. ผู้แทนผู้นำทางศาสนา					กรรมการ
8. เจ้าหน้าที่ที่ได้รับมอบหมายด้านเด็กและเยาวชน	กรรมการ/เลขานุการ
ขั้นตอนที่  2  จัดทำฐานข้อมูลเด็กและเยาวชนขององค์กรปกครองส่วนท้องถิ่น
ขั้นตอนที่ 3 กำหนดแผนดำเนินการเพื่อพัฒนาเด็กและเยาวชน
ขั้นตอนที่ 4 จัดการประชุมเชิงปฏิบัติการโดยเน้นการมีส่วนร่วมจากทุกฝ่ายเพื่อกำหนดแผนงาน
ขั้นตอนที่ 5 จัดหาและจัดสรรงบประมาณเพื่อดูแลและสนับสนุนโครงการ/กิจกรรมต่างๆ 
ขั้นตอนที่ 6 กำหนดปฏิทินการทำงานประจำปีเพื่อลำดับกิจกรรมและโครงการต่าง ๆ ให้ทุกฝ่ายรับทราบเพื่อส่งเสริมการเข้ามามีส่วนร่วม
ขั้นตอนที่ 7 ติดต่อประสานงานหน่วยงานที่เกี่ยวข้อง
		2.   คณะทำงานมีหน้าที่ศึกษาข้อมูลพื้นฐานจากท้องถิ่น เพื่อนำมาพิจารณากำหนดและเสนอแนวทางต่อองค์กรปกครองส่วนท้องถิ่น
		3. องค์กรปกครองส่วนท้องถิ่นพิจารณาแนวทางข้อเสนอของคณะทำงาน เพื่อนำไปประกอบการจัดทำแผนพัฒนาท้องถิ่น
		4. องค์กรปกครองส่วนท้องถิ่นบรรจุแผนงานที่พิจารณาในแผนพัฒนาท้องถิ่น
		5.  องค์กรปกครองส่วนท้องถิ่นดำเนินการและหรือประสานงานหน่วยงานที่เกี่ยวข้องเพื่อการส่งเสริมศาสนา ศิลปะ วัฒนธรรม และจารีตประเพณีท้องถิ่น ตามมาตรฐาน
		6. คณะทำงาน เสนอข้อคิดเห็นหรือให้การสนับสนุนการดำเนินการจัดกิจกรรมการส่งเสริมเด็กและเยาวชน
		7. คณะทำงาน ดำเนินการติดตามประเมินผลการดำเนินกิจกรรมโครงการตามความสำเร็จที่กำหนด เพื่อสรุปผลการดำเนินการและใช้เป็นข้อมูลประกอบการนำเสนอแนวทางให้แก่องค์กรปกครองส่วนท้องถิ่นต่อไป
แนวทางการจัดโครงการ/กิจกรรม
 	      การจัดทำโครงการ เพื่อส่งเสริมการพัฒนาเด็กและเยาวชน มีแนวทางการดำเนินการดังต่อไปนี้
1. สำรวจ ศึกษาข้อมูลพื้นฐาน และความต้องการของประชาชนในท้องถิ่น
2. กำหนดโครงการ/กิจกรรมไว้ในแผนยุทธศาสตร์ แผนปฏิบัติงานประจำปี
3. เสนอของบประมาณดำเนินโครงการ/กิจกรรม
4. ตั้งคณะทำงานผู้รับผิดชอบโครงการ/กิจกรรม
5. จัดทำรายละเอียดโครงการ/กิจกรรมเพื่อขออนุมัติดำเนินการ
6. ดำเนินโครงการ/กิจกรรม ซึ่งมีรายละเอียดดังนี้
· ติดต่อประสานงานกับบุคคลหรือหน่วยงานที่เกี่ยวข้อง เช่น ในการฝึกอบรมต้องติดต่อวิทยากรที่อาจเป็นผู้นำศาสนา หรือปราชญ์ท้องถิ่นหรือผู้เชี่ยวชาญ 
· การติดต่อประสานงานด้านสถานที่กรณีใช้สถานที่จากหน่วยงานอื่น ๆ เป็นสถานที่ฝึกอบรมให้ประสานหน่วยงานที่เกี่ยวข้องเพื่อขอใช้อาคารหรือสถานที่จัดเตรียมอาหารและเครื่องดื่ม จัดหาอุปกรณ์ที่จำเป็นต้องใช้ในการอบรม
· ประชาสัมพันธ์โครงการ/กิจกรรมให้ผู้เกี่ยวข้องหรือผู้สนใจทราบ
· ดำเนินการและตรวจสอบการจัดโครงการ/กิจกรรมให้เป็นไปตามแผนที่กำหนดไว้
· ประเมินผลการจัดโครงการ/กิจกรรม
7.  สรุปผลการจัดโครงการ/กิจกรรมตามตัวชี้วัดความสำเร็จ พิจารณาผลดี-ผลเสียปัญหาอุปสรรค รวมทั้งข้อเสนอแนะ เพื่อปรับปรุงพัฒนาโครงการ/กิจกรรมต่อไป





ในการส่งเสริมการพัฒนาเด็กและเยาวชน องค์กรปกครองส่วนท้องถิ่นสามารถจัดโครงการ/กิจกรรมได้ในลักษณะดังนี้
1. องค์กรปกครองส่วนท้องถิ่นดำเนินการเอง
2. องค์กรปกครองส่วนท้องถิ่นในการสนับสนุนหน่วยงานอื่น ๆ เช่น องค์กรปกครองส่วนท้องถิ่นเป็นผู้ให้ข้อมูล และหรือเป็นผู้สนับสนุนงบประมาณ
3. องค์กรปกครองส่วนท้องถิ่นดำเนินการร่วมกับหน่วยงานอื่น 

ผลจากการจัดโครงการ/กิจกรรมมีลักษณะดังนี้
1. ผลที่เป็นนามธรรม เช่น ความรู้จากการจัดอบรม สัมนมนา  
2. ผลที่เป็นรูปธรรม เช่นกิจกรรมงานส่งเสริมการพัฒนาเด็กและเยาวชน
              ทั้งนี้ ในการดำเนินโครงการ/กิจกรรม องค์กรปกครองส่วนท้องถิ่นจะต้องคำนึงถึงความเหมาะสม และสอดคล้อง เพื่อประโยชน์สูงสุดของท้องถิ่นเป็นสำคัญ

